نانسي عجرم مغنية لبنانية، اتولدت في 16 مايو 1983، ف حي اسمه الاشرفية، ف بيروت. اسمها الحقيقي نانسي نبيل عجرم، ومامتها اسمها ريموندا. هى الاخت الكبيرة فى العيلة، وعندها اخت واخ. اخت اسمها نادين، اصغر منها بسنة (مواليد 1984)، وليها اخ اصغر منها بيشتغل مغني هو كمان، اسمه نبيل عجرم (اتولد في 1985). شاركت ف برنامج لبناني اسمه نجوم المستقبل، وهي عندها اتناشر سنة، وخدت المديلية الدهبية ف الغنا. بعدها درست مزيكا، وابتدت تغني ف سن خمستاشر سنة، ومكنتش كمّلت التمانتاشر اللى هو اقل سن عشان تنضم للنقابه بس النقابه اخدتها استثنا. اتشهرت من كليب "اخاصمك اه" سنة 2003، بس الاغنية دي كانت ف الالبوم التالت ليها. لها العديد من الاغاني. نانسى عجرم زى فنانين لبنانيين كتير ارتبطو بمصر، وفن مصر بتحب مصر جداً، وبتقول انها مرتبطه عاطفيا بمصر والشعب المصرى اللى بتكن له مشاعر خاصه. نانسى عجرم غنت لمصر والمصريين اغنية لو سألتك انت مصرى، وبعد ما انتصرت مصر فى الكورة قررت نانسى إنها تغنى اغنيه لمصر اسمها مصر العروسه المحروسه. نانسي عجرم اتجوزت سنة 2008 بدكتور الاسنان فادي الهاشم، وجابت منه بنت اسمها ميلا، وبالصدفه اتولدت ميلا فى نفس يوم عيد ميلاد نانسي 16 مارس شهر 3.